มีครบ
ช่วงนี้ธนาคารพาณิชย์ทุกแห่งกำลังตื่นตัวรองรับการปรับเปลี่ยนเทคโนโลยีที่จะเข้ามาเป็นตัวกำหนดพฤติกรรมผู้บริโภคกันยกใหญ่
23 ม.ค. 2559

โดย...สปาย008
ช่วงนี้ธนาคารพาณิชย์ทุกแห่งกำลังตื่นตัวรองรับการปรับเปลี่ยนเทคโนโลยีที่จะเข้ามาเป็นตัวกำหนดพฤติกรรมผู้บริโภคกันยกใหญ่ ธนาคารกสิกรไทยประกาศแยกฝ่ายไอที ตั้งบริษัทในเครืออีก 4 บริษัท เพื่อเข้ามาศึกษาค้นคว้าหาธุรกิจเพื่อมุ่งเป็นดิจิทัลแบงก์กิ้งอย่างสมบูรณ์
ด้านธนาคารไทยพาณิชย์ก็ไม่น้อยหน้า ประกาศจัดตั้งบริษัทใหม่ที่จะมุ่งเน้นในด้านนวัตกรรมทางการเงินใหม่ๆ โดยเฉพาะจะสร้างห้องแล็บเพื่อคิดค้นนวัตกรรมการเงินใหม่ๆ และจัดตั้งบริษัทร่วมทุน (เวนเจอร์ แคปปิตอล) ภายใต้เงินทุนตั้งต้น 50 ล้านเหรียญสหรัฐ ร่วมลงทุนกับผู้ประกอบการสตาร์ทอัพที่คิดค้นเทคโนโลยีด้านการเงิน (ฟินเทค) เพื่อพาตัวเองเข้ามาอยู่ในเครือข่ายธุรกิจในพื้นที่ที่ยังไม่เคยเห็นมาก่อน
ด้านธนาคารกรุงเทพ บอร์ดแบงก์ได้ยินแล้วหัวเราะ หึหึ บอกว่า เราไม่ได้ทำอะไรใหญ่โต เราชอบทำให้เสร็จก่อนถึงจะพูด เราทำบัตรเอทีเอ็มติดชิปก่อน เรามีบัตรแรบบิท เรามีแอพ มี ฯลฯ 
ว่าแล้วก็กระซิบว่า เร็วๆ นี้เราจะมีการเปิดตัวธุรกรรมทางการเงินบางอย่างที่ทำบนแอปเปิ้ลวอตช์เป็นรายแรกของไทย
อยากรู้ว่าอะไรต้องติดตามดู เดี๋ยวจะไม่ตื่นเต้ลล์